**TÁPIÓGYÖRGYE KÖZSÉG POLGÁRMESETRÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-Testület**

2013. május 29-án tartandó **nyílt** ülésére

**12. Napirendi pont:**

1. **Tárgy:**  a 2014. évi költségvetési koncepcióról.

Előterjesztő: Varró István polgármester

Készítette: Dr. Papp Antal jegyző

Mellékletek száma: 0 db

Tárgyalta: pénzügyi bizottság tárgyalta

Az előterjesztés elfogadásához **egy szavazás** szükséges:

1. a rendeletmódosításhoz **névszerinti minősített többségi** szavazás

szükséges.

**Tisztelt Képviselő-testület!**

A költségvetési koncepció készítésére vonatkozó előírásokat az Államháztartásról szóló 2011. évi CXCV (a továbbiakban: Áht.). törvény, valamint az államháztartásról szóló törvény végrehajtásáról 368/2011. (XII. 31.) Korm. Rendelet tartalmazza.

A koncepció tartalmára, formájára nincs szigorú, kötelező érvényű előírás. Elsődleges célja a költségvetés végleges kialakításához szükséges alapelvek, főbb célkitűzések meghatározása, azok nagyvonalú megfogalmazása mellett.

Az államháztartásról szóló az Áht. 2013. január 1-től hatályos 24. § (1) bekezdése április 30-ig költségvetési koncepció készítési kötelezettséget ír elő az önkormányzatok számára. A koncepció késztés korábbi években megszokott november 30-i határidejének jóval korábbi dátumra történő módosításának oka, a kormányzati álláspont alapján az, hogy a jövőben az önkormányzatok költségvetési tervezése az eddiginél sokkal megalapozottabb, átgondoltabb és kellő időben előkészített legyen.

A költségvetési koncepcióban elsősorban az önkormányzat működésével és a fejlesztésekkel kapcsolatos stratégiai döntéseket, jövőbeli irányokat szükséges meghatározni, majd ezt követően lehet konkrét feladatokra, tevékenységekre bontani az egyes elemeket. A koncepció megalkotását követően az önkormányzatoknál időigényes előkészítő munka veszi kezdetét, mely indokolja, hogy a stratégiai döntések már a költségvetési évet megelőző év első felében megszülessenek.

Vagyis nem konkrét szám adatokról hanem várható irányok és nagyságrendekről kell döntés hoznia a képviselő-testületnek.

Az Áht. 87. § (1) bekezdése alapján a helyi önkormányzat gazdálkodásának háromnegyed éves helyzetéről a költségvetési koncepció ismertetésével egyidejűleg kell írásban tájékoztatni a képviselő-testületet. A koncepció előterjesztése az előbbiekben leírt indokok alapján jóval korábbi időpontra került, így az egyidejűség már nem alkalmazható, nem lehetséges a háromnegyed éves helyzetről, azaz a szeptember 30-ig folytatott gazdálkodásról tárgyév április 30-ig tájékoztatást nyújtani a képviselő-testület részére.

A két jogszabályhely közötti ellentmondás feloldása és a gyakorlati alkalmazhatóság érdekében, az Áht. jelenleg előkészítés alatt lévő módosítási javaslatában szerepel a költségvetés háromnegyed éves helyzetéről szóló tájékoztatás korábbi években megszokott november 30-i határidejének visszaállítása.

**Vagyis jelenleg Magyarország összes önkormányzat törvénysértés követ el, ha április 30-ig a három negyed éves költségvetés teljesítését nem készíti el és nyújtsa be.**

A Magyar Államkincstár jelezte, hogy a problémát már több önkormányzat is észrevette, a 2014. évi költségvetési koncepció és a helyi önkormányzat gazdálkodásának háromnegyed éves helyzetéről szóló tájékoztatás képviselő-testület elé terjesztésének határidejével kapcsolatban. Az NGM azt tájékoztatást adta, hogy jogszabály majd módosításra kerül.

Tekintettel arra, hogy az Országgyűlés ebben az időszakban a 2014. évi költségvetés még nem tárgyalja előkészítő anyagok sem léteznek, így természetesen nem áll rendelkezésünkre semmilyen anyag a tervezéshez, melyek feltétlenül szükségesek az önkormányzat jövő évi költségvetésének elkészítéséhez. A leírtak alapján a költségvetési koncepció készítésénél abból tudunk kiindulni, hogy ha költségvetési törvény szerkezet meg marad, (ami elég ritka) akkor a normatíva bevételeink hasonlóan alakulhatnak mint az idei évbe lesz várhatóan.

Az idei évi költségvetés elfogadást a testület illetve pénzügyi bizottsága már 11-szer tárgyalta meg.

**A 2013. évi költségvetés tárgyalásai eddig időrendi sorrendben:**

1. 2012. október 25-e a költségvetés szerkezetének elfogadása.
2. 2012. november 19. a reorganizációs terv elfogadása.
3. 2012. november 19. a 2013. évi koncepció elfogadása.
4. 2012. november 27. önkormányzatnál alkalmazott díj és ártételek.
5. 2012. december 20. az önkormányzat 2013. évi költségvetése.
6. 2013. január 17. (Pénzügyi Bizottság) az önkormányzat 2013. évi költségvetése.
7. 2013. január 29. (Pénzügyi Bizottság) az önkormányzat 2013. évi költségvetése.
8. 2013. február 11. az önkormányzat 2013. évi költségvetése.
9. 2013. március 04. a 2013. évi költségvetés elfogadása
10. 2013. március 25. (Pénzügyi Bizottság) a 2013. költségvetés módosítása
11. 2013. március 26. a 2013. költségvetés módosítása

A tervezetekhez képest az elfogadott költségvetés jelentősen eltér. A költségvetés tervezésekor még a képviselő-testület lelkesen támogatta a reorganizációs programot, hogy sikerüljön egy egyensúlyban lévő 2013. évi költségvetést megalkotni. Az önkormányzat egyensúlyát megőrző, elérő javaslatokat viszont a folyamatos egyeztetéseken a képviselő-testület megmódosította, eltörölte, illetve a javasolt költségcsökkentéseket visszaépítette. Ezek után felmerül a kérdés, hogy miért volt bármilyen intézkedési terv kidolgozására is.

Ezen okokra is visszavezethető, hogy a 2013. évi költségvetési hiány. A Tápiógyörgye önkormányzat a hiány fedezésére a Költségvetési törvénybe (4. számú melléklet 1./IV. meghatározott helyi önkormányzatok működőképessége megőrzését szolgáló kiegészítő támogatás) a régebbi ÖNHIKI támogatást építette be a hiány fedezésére. Ez az összeg 74.610.834 Ft. Ezen az összegen felül még a költségvetésből egy megnyert pályázat önrész összege is hiányzik 15.713.000 Ft összegben. Erre az összegre hitelfelvétel van betervezze az önkormányzatnál.

Ez a két összeg összesen: 90.323.834 Ft.

Mindenki számára ismert tény, hogy önkormányzati költségvetést elkészíteni illetve kidolgozni csak a 2014. évi költségvetés elfogadása után lehet. Magyarország költségvetését várhatóan, mint minden évben, évvégén december utolsó heteiben fogadják el. Az elfogadást követő 45 napon belül kell benyújtani a polgármesternek az elkészült költségvetést a képviselő-testület részére.

A költségvetés előkészítésének első és legfontosabb feladata az, hogy nagyon körültekintően számba kell venni, hogy milyen konkrét, megbízható bevételi forrással számolhatunk. Ennek végleges ismeretében szükséges a kiadási oldal megtervezése oly módon, hogy az a lehető legkisebb forráshiányt eredményezze.

Nem nehéz azt belátni, hogy ez igen komoly erőfeszítést igényel mindazoktól, akik a döntéshozásban és ennek kidolgozásában részt vesznek.

Ezért is kérem a képviselőket arra, hogy minél több javaslattal járuljanak hozzá a költségvetés részletes elkészítéséhez, melyeket lehetőleg írásban juttassanak el hozzám vagy hozzák el a bizottsági, képviselő-testületi ülésre.

A fentiekben leírtakból kiindulva fejezetenként és konkrét számokkal, az előzetesen a várható bevételekkel becslése alapján készítettük el a költségvetési koncepciót.

I. Működési bevételek: Itt találhatók:

1. Intézményi működési bevételek

2. Önkormányzat sajátos működési bevételei

2.2. Helyi adók

2.3. Átengedett központi adók

2.4. Bírságok, pótlékok és egyéb sajátos bevételek

Ezeknek a bevételek az összege várhatóan az idei szinten fognak alakulni. Nagy változások jelenleg nincsenek tervezve illetőleg nem tudunk róla. Így a I. várható bevételek összesen 151.155 eft. összeg lesz.

A másik nagycsoport bevételei alakulásában teljes egészében a jogszabályi változásoknak vagyunk kitéve.

II. Támogatások

1. A helyi Önkormányzatok működésének általános támogatása

2. A települési Önkormányzatok egyes köznevelési és gyermekétkeztetési feladatainak támogatása

3. A települési Önkormányzatok szociális és gyermekjóléti feladatainak támogatása

4. A települési Önkormányzatok kulturális feladatainak támogatása

6. Várható egyéb támogatások (Szociális segélyektől függ)

A Támogatások így összesen: 176.370 eFt. körül várhatok.

III. Felhalmozási és tőke jellegű bevételek, ideiévben sem kerültek beépítésre az önkormányzatnál, hisz az ilyen bevételek mindig nagy fokú bizonytalanságot rejtenek, ezért itt továbbra is 0 Ft. várható.

IV. Támogatás értékű bevételek:

* Eü. pénztártól egészségügy finanszírozásra 4.000 eFt.

- Közfoglalkoztatás megtérítése, elkülönített állami pénzalapból 10.000 eFt.

- Mezőőri támogatás (FVM által utalt) 600 eFt.

- ÖNHIKI (4. számú melléklet 1./IV. meghatározott helyi önkormányzatok működőképessége megőrzését szolgáló kiegészítő támogatás) 0 Ft.

A támogatás értékű bevételek 2014. évben várhatóan 11.000 eFt körül alakulnak. A 2013. évben itt 97.278 eFt. van betervezve a költségvetési hiány csökkentésére. Ez az ÖNHIKI összege, de még az idei évben nem tudjuk, hogy fogunk-e valamit is kapni, hisz még az ezzel kapcsolatos végrehajtási rendeletek sem jelentek meg.

Támogatási értékű felhalmozási célra átvett pénzeszközök jelenlegi tudásunk szerint 0 Ft., hisz nincs olyan pályázatunk ami ezt a szám megemelését indokolni.

VII. Pénzforgalom nélküli bevételek, pénzmaradványt takarják, reméljük ez eléri az idei tervezett 10.000 eFt-ot.

Nagyobb beruházást nem tervez az önkormányzat a következő évben, ezért várhatóan nem lesz szüksége beruházási hitelre sem.

**Ezek alapján a Tápiógyörgye Önkormányzat bevételei várhatóan 348.000 eFt. körül fog alakulni.**

A kiadási oldal:

Az önkormányzat működési kiadásai ha,. nincs változtatás és átszervezés, most jelenleg ilyenről szintén nincs tudomásunk, akkor az idei évi tervezett szint körül fog alakulni.

|  |  |  |
| --- | --- | --- |
| **Feladatok megnevezése** | **Előirányzat** | **Előirányzat** |
|  |  | 2013 év | 2013 év |
| **I. Működési, fenntartási kiadások** |  |  |
| Ebből:  |  |  |
|  |  - személyi juttatás |  100 125 |  100 125 |
|  |  - munkáltatót terhelő járulék |  26 562 |  26 562 |
|  |  - dologi kiadások |  224 656 |  174 656 |
|  |  - pénzeszköz átadás, támog. értékű kiadás |  33 543 |  33 543 |
|  |  - társadalom-szociálpolitikai juttatás |  38 912 |  38 912 |
|  |  - ellátottak pénzbeni juttatásai |   |   |
|  |  - általános tartalék |  3 700 |  3 700 |
|  |  - céltartalék (felhalmozási) |  |  |
|   |  - céltartalék (működési) |  800 |  800 |
|  |  |  |  |
| **I. Működési, fenntartási kiadások összesen:** |  **428 297** |  **378 297** |

Az előzetes várakozás szerint, ha finanszírozási helyzet nem változik akkor a 378.297 eFt kiadással szemben 348.000 eFt. bevétel várható. Így a hiány 30.297 eFt. Ez az összeg ha lehetőség lesz akkor ÖNHIKI-be megigényelhető lesz. De jogszabály változások miatt ez változhat is.

Tápiógyörgye Önkormányzat 2014. évi költségvetési irányelvei megegyeznek a 2013. évivel így:

**Tápiógyörgye Község Önkormányzatának 2014. évi költségének főbb irányelvei:**

- A költségvetési egyensúly, stabilitás megtartása

- A folyamatos feladat ellátás finanszírozásának biztosítása

- Az intézmények biztonságos működtetése

- Fel kell tárni azokat a forrásokat, amelyek a bevételek további növelését teszik

 lehetővé. (pályázatok, ingatlanok értékesítése)

- A kintlévőségek behajtására 2014 évben is kiemelt figyelmet kell fordítani

- A működési saját bevételeket legalább az infláció mértékével emelni

- Érvényesíteni kell a takarékos, ésszerű gazdálkodás követelményeit, akár szervezeti változtatás árán is.

- A dologi kiadások tervezését úgy kell tervezni, hogy az az előző év teljesítési

 adatait nem haladhatja meg

- Csak indokolt felújítás és beszerzés lehetséges

- A létszámgazdálkodást a feladatokhoz igazodóan kell tervezni (ésszerű

 átszervezés)

- A helyi adók mértékét nem javaslom módosítani.

- Részt kell venni –lehetőség szerint- a megújuló közfoglalkoztatásban,

 csökkentve ezzel a helyi munkanélküliséget.

- A biztonságos működés érdekében tartalék képzése indokolt.

**Tisztelt Képviselő-testület!**

Kérem a Tisztelt Képviselő-testületet előterjesztésem megtárgyalására és az alábbi határozati javaslat elfogadására.

Tápiógyörgye, 2013. április 29.

Varró István

polgármester

Az előterjesztést törvényességi szempontból ellenőrizte:

dr. Papp Antal

 jegyző

**Határozati javaslat**

………./2012. (……..) az önkormányzat 2014. évi költségvetés irányelveiről.

*Tápiógyörgye Község Önkormányzatának Képviselő-testülete (a továbbiakban: Képviselő- testület) Magyarország Alaptörvényének a helyi önkormányzatokról szóló 32. cikk (1) bekezdés b) pontja, a Magyarország helyi önkormányzatairól szóló 2011. évi CLXXXIX. törvény 42.§ 1 pontjában és 111. § (2) bekezdésében biztosított jogkörében eljárva az Államháztartásról szóló 2011. évi CXCV törvény (továbbiakban: Áht.) 23 §-ának (2) bekezdése a.) b.) pontja alapján, - figyelemmel a 368/2011 (XII.31.) Kormányrendelet (továbbiakban Ávr.) 24.§. (1) és (2) bekezdésére foglaltakra – Tápiógyörgye Község Önkormányzata 2014. évi költségvetési koncepcióról az alábbi határozatot alkotja:*

*Tápiógyörgye Községi Önkormányzat Képviselő-testülete a 2014. évi költségvetési koncepció főirányelveként határozza meg:*

*- A költségvetési egyensúly, stabilitás megtartása*

*- A folyamatos feladat ellátás finanszírozásának biztosítása*

*- Az intézmények biztonságos működtetése*

*- Fel kell tárni azokat a forrásokat, amelyek a bevételek további növelését teszik lehetővé.*

*- A kintlévőségek behajtására 2014 évben is kiemelt figyelmet kell fordítani*

*- A működési saját bevételeket legalább az infláció mértékével emelni*

*- Érvényesíteni kell a takarékos, ésszerű gazdálkodás követelményeit, akár szervezeti változtatás*

 *árán is.*

*- A dologi kiadások tervezését úgy kell tervezni, hogy az az előző év teljesítési adatait nem*

 *haladhatja meg*

*- Csak indokolt felújítás és beszerzés lehetséges*

*- A létszámgazdálkodást a feladatokhoz igazodóan kell tervezni (ésszerű átszervezés)*

*- A helyi adók mértékének változtatása*

*- Részt kell venni –lehetőség szerint- a tovább bővülő közfoglalkoztatásban, csökkentve ezzel a helyi munkanélküliséget.*

*- A biztonságos működés érdekében tartalék képzése indokolt.*

**Felelős:** Varró István polgármester

**Közreműködik:** Dr. Papp Antal

**Határidő:** 2013.december 31.

**Tápiógyörgye, 2013. április 29.**

 **Varró István**

 **polgármester**

**A határozatról értesül:**

1. Varró István polgármester
2. Pest Megyei Kormányhivatal
3. Valamennyi képviselő helyben.
4. Dr. Papp Antal jegyző
5. Pénzügyi csoport
6. Irattár